4. Principper for stillelse af kommunegaranti på kultur- og fritidsområdet (Åben)
Tidl. politisk behandling
Forventet sagsgang
ØK, BY
Lovgrundlag
[adresse], lånebekendtgørelsen
SAGENS INDHOLD
Byrådet skal i denne sag tage stilling til principper for stillelse af kommunegaranti på 
kultur- og fritidsområdet.
Favrskov Kommune har ikke hidtil haft praksis for at give kommunegaranti vedrørende lån på kultur- og 
fritidsområdet i kommunen. 
Foranlediget af en konkret henvendelse om mulighederne for at ændre den hidtidige praksis har Job og 
Økonomi udarbejdet forslag til principper, der skal være opfyldt for at kunne komme i betragtning til at få 
en kommunegaranti på kultur- og fritidsområdet.
VURDERING
Favrskov Kommune kan stille garanti til foreninger mv. indenfor kultur- og fritidsområdet, når lånene 
optages til formål som kan sidestilles med kommunale aktiviteter. 
I den sammenhæng lægges der vægt på om der er tale om selvejende institutioner, der ledes af en 
bestyrelse efter vedtægter med et konkret folkeoplysende formål, hvor overskud alene kan anvendes til 
folkeoplysende formål.
En kommunegaranti udgør en risiko for den kommunale økonomi, hvis modtager af en kommunegaranti 
ikke kan opfylde sin gældsforpligtelse. Derfor har Job og Økonomi udarbejdet udkast til principper i form af 
vilkår, der skal være opfyldt for at kunne komme i betragtning til at få en kommunegaranti på kultur- og 
fritidsområdet.
Favrskov Kommune har ikke tidligere givet kommunegaranti på kultur- og fritidsområdet, selvom der har 
været flere forespørgsler herom. Det må derfor forventes, at der vil komme andre ansøgninger om 
kommunegaranti, hvis der gives mulighed for kommunegaranti på området. [adresse] har givet 
enkelte lån til foreninger på kultur- og fritidsområdet. Lånene er givet i særlige tilfælde og under forskellige 
omstændigheder. På den baggrund besluttede Økonomiudvalget 20. august 2019, at der ikke udarbejdes 
principper for kommunale udlån til foreninger mv.
ØKONOMI
Hvis der gives en kommunegaranti, skal kommunen jf. lånebekendtgørelsen deponere et beløb svarende 
til den ydede kommunegaranti. Deponeringen frigives over 25 år med 1/25 årligt. Ved lånets indfrielse 
kan kommunen frigive den resterende del af det deponerede beløb. 
I stedet for deponering kan kommunen vælge at modregne beløbet i den kommunale låneramme. 
Modregning i kommunens låneramme reducerer kommunens mulighed for at optage lån til kommunens 
egne anlægsudgifter. Ledig låneramme kan anvendes til denne type af deponering.
[adresse]: EMN-2023-01568
Dok-ID: 3704494
Sagsbehandler: bcj
Byråd
28. maj 2024  19:00
INDSTILLING
Direktøren for Job og Økonomi indstiller til Byrådet:
1.
At Byrådet tager stilling til udkast om principper for stillelse af kommunegaranti på kultur- og 
fritidsområdet.
BESLUTNING
Økonomiudvalget, 21. maj 2024:
Fraværende: Ingen
Indstilles godkendt med følgende tilføjelser:

At punkt 3 formuleres så ansøgning om kommunegaranti indgår i budgetprocessen sammen med 
forslag fra foreninger mv. – og at dette gælder fra budgetlægningen 2026-2029.

At formuleringen i punkt 13 genovervejes i forhold til muligheden for at opnå lokaletilskud til projekter 
opført med kommunegaranti, hvis der er tale om eksisterende folkeoplysende aktiviteter, hvor der i dag 
opnås lokaletilskud.
Udkast til principper for kommunegaranti på kultur- og fritidsområdet opdateres i overensstemmelse 
hermed og fremsendes i opdateret udgave til Byrådets behandling på møde 28. maj 2024.
Borgmestersekretariatet, 23. maj 2024:
Udkast til principper for kommunegaranti på kultur- og fritidsområdet er opdateret i forlængelse af 
indstillingen fra Økonomiudvalget.
Byrådet, 28. maj 2024:
Fraværende: Sara Koch, Jonas Bech
Godkendt.
Bilag

Principper for kommunegaranti på Kultur- og Fritidsområdet (3712758)
